Det skulle egentlig bare have været en fredelig tur i Kiwi for Diana Hansen. Men da hun stod ved hylderne i supermarkedet, hørte hun pludselig skud. Hun løb straks ud på parkeringspladsen for at komme væk – og her så hun en person blive kørt ned. - Der gik jeg i chok, siger Diana Hansen. Kort efter var politiet massivt til stede ved supermarkedet på Saltumvej. -  Det hele skete rimelig hurtigt, siger hun. Mandag morgen oplyser Nordjyllands Politi, at tre mænd er anholdt i sagen. Blandt dem er en person, som er blevet skudt i benet, samt den person, som Diana Hansen så blive påkørt. - Det har været en grim og ubehagelig oplevelse. Man bliver utryg ved at være i området, siger Diana Hansen.

Referat:
Diana Hansen var inde og handle i Kiwi i Aalborg Øst, da hun pludselig hørte skud. To personer er såret og tre mænd er anholdt i sagen.